Domitius Ulpianus
Domitius Ulpianus (natus Tyri die ignoto; mortuus Romae anno 223) fuit clarissimus iuris consultus. Ab anno 222 praefectus praetorio imperatoris Alexandri Severi erat.
Constitutiones Theodosii II et Valentiniani III anno 426 editae putant Ulpianum unum ex quinque maioribus iuris consultis cum Gaio, Papiniano, Paulo et Modestino esse.

De cursu honorum 
Inter 202 et 209 a libellis Augusti fuit, deinde ab anno incerto usque ad annum 222 praefectus annonae, postremo vero vitae anno (222-223) praefectus praetorio. Coram Alexandro Severo ab ipsis praetorianis seditionem moventibus interfectus est.

Opera 
 Institutiones ad tirones et studentes destinatae. Praeclarum est prooemium huius libri quia a compilatoribus sexti saeculi electum est quod prooemium Digestorum fieret.
 LI libri ad Sabinum de iure civili, qui amplissimis commentariis ad tres libros iurisconsulti primi saeculi Sabini Masuri constabant. Multa excerpta illorum librorum in Iustiniani Digestis leguntur, sed amputata omissis argumentationibus et diversis opinionibus. Parva excerpta integra et quinto saeculo exarata in codice quodam rescripto Bibliothecae Vaticanae feliciter servata sunt.
Libri ad edictum, in Digestis Iustiniani excerpti, qui commentariis edicti praetoriani constabant.
 Liber singularis regularum

Sententiae 
 Ius est ars boni et aequi
 Princeps legibus solutus est
 Quod principi placuit legis habet vigorem
 Iuris sententiae sunt haec: honeste vivere, neminem laedere, suum cuique tribuere
 Iustitia est constans et perpetua voluntas ius suum cuique tribuendi
 Volenti non fit iniuria

Notae

Nexus externi 

 De Ulpiano in A dictionary of Greek and Roman biography and mythology, I, Londinii, anno 1870, v. 3, pp. 2178 

Auctores Latini antiqui
Iuris consulti Romani antiqui
Praefecti Praetorio
Mortui 223
Scriptores Syropalaestinae Graecoromanae
Nati saeculo 2